अंग्रेजी राज में भारत के सारे रजवाड़े बिखर रहे हैं। ऐसे ही एक राजा की बेटी जाफिरा (फातिमा सना शेख) अपने परिवार के कत्लेआम का बदला अंग्रेजों से लेने की कसम खाती है। वो ठग्स का एक गैंग बनाती है, जिसका लीडर खुदाबख्श यानी आजाद (अमिताभ बच्चन) है। इस बीच इस गैंग से मुकाबला करने के लिए अंग्रेज एक नंबर के धूर्त फिरंगी (आमिर खान) को आगे लाते हैं। बाकी वही पुराना मसाला - ढेर सारा एक्शन, भरपूर इमोशन और आमिर का ज़मीर जागना। बता दें कि फिल्म की कहानी दर्शकों में कोई रोमांच पैदा करने में नाकाम रही। वहीं कुछ लोगों को फिल्म की वेवजह लंबाई भी बोर कर रही है।